stanford-oval/wikipedia huggingface dataset:
מלאכת כותב
הערות שוליים

↑  מגן אבות דף ג' ע"ב דיבור המתחיל והמיסך והעושה.
↑  שו"ת להורות נתן חלק ז'.
↑  שולחן ערוך הרב סימן שמ סעיף ד.
↑  ראו במשנה ברורה בסימן ש"מ סק"כ.
↑  סימן ש"מ.
↑  ברית עולם, "עיין שם במשנה ברורה ושער הציון".
↑  הרב שמואל הלוי ואזנר, שבט הלוי חלק שישי סימן ל"ז.
↑  שם.
↑  רשז"א (שולחן שלמה שמ, יא), הרב פיינשטיין, הרב דב ליאור והרב אריאל.
↑  ברית עולם, עיין משנה ברורה, סימן ש"ו, סעיף קטן ל"ב ובסימן שכ"ג.
↑  שולחן ערוך בסימן ש"ז סעיף י"א.
| הלכות ואיסורי שבת |
| --- | --- | --- |
| כללים | מזיד עם התראה • מזיד • שוגג • דבר שאינו מתכוון • פסיק רישא • מלאכה שאינה צריכה לגופה • מלאכת מחשבת • שניים שעשאוה • שינוי • גרמא בשבת • מקלקל • מתעסק • חצי שיעור • מסייע אין בו ממש • פיקוח נפש דוחה שבת. |  |
| מוקצה | מוקצה מחמת גופו • מוקצה מחמת איסור • מוקצה מחמת חסרון כיס • מוקצה מחמת מיאוס • מוקצה מחמת מצווה • כלי שמלאכתו לאיסור • ביטול כלי מהיכנו • בסיס לדבר האסור • נולד • טלטול על ידי דבר אחר • מיגו דאתקצאי • גרף של רעי |  |
| שבות | שבות דשבות • אמירה לנוכרי • עובדין דחול • מראית עין • ממצוא חפצך • ודבר דבר • הכנה משבת לחול • טרחא יתירה • מקח וממכר בשבת • שכר שבת • שטרי הדיוטות • מוליד • רחיצה בשבת • רדיית הפת • גזירת סנדל המסומר |  |
| עונשים | סקילה • כרת • קורבן חטאת • מלקות • מעשה שבת |  |
| שונות | מחמר • תחום שבת • שביתת כלים • שביתת בהמתו |  |
| מלאכות שבת | מלאכות שבת |  |
| צביעת יריעות המשכן | זורע • חורש • קוצר • מעמר • דש • זורה • בורר • טוחן • מרקד • לש • מבשל |  |
| הכנת היריעות | גוזז • מלבן • מנפץ • צובע • טווה • מיסך • שתי בתי נירין • אורג • פוצע • קושר • מתיר • תופר • קורע |  |
| הכנת כיסויי עורות | צד • שוחט • מפשיט • מעבד • ממחק • משרטט • מחתך |  |
| הקמת המשכן | כותב • מוחק • בונה • סותר • מכבה • מבעיר • מכה בפטיש • הוצאה מרשות לרשות |  |
| תולדות מלאכות שבת | מפרק • השקיה • הגבנה • חליבה בשבת |  |
| הלכות עירובין | הלכות עירובין |  |
| רשויות השבת | רשות הרבים • רשות היחיד • כרמלית • מקום פטור • (מדרבנן: קרפף יותר מבית סאתיים שלא הוקף לדירה) |  |
| המלאכה והאיסורים | עקירה והנחה • הוצאה מרשות לרשות • טלטול ארבע אמות ברשות הרבים • איסור טלטול בין רשויות היחיד • איסור טלטול בין רשויות היחיד |  |
| תיקוני החצר והמבוי | עירוב (על ידי צורת הפתח, לחי או קורה) • תיקון חצרות ומבואות • עירוב חצירות • שיתוף מבואות • פסי ביראות • ביטול רשות • חילוק רשויות |  |
וינט רובינסון

| --- | --- |

 לידה:  1981 (בת 44 בערך) ברדפורד, הממלכה המאוחדת הממלכה המאוחדת 
 מדינה:  הממלכה המאוחדת 
 תקופת הפעילות:  מ-1998 
 פרופיל ב-IMDb
 
וינט רובינסון (באנגלית: Vinette Robinson; נולדה ב-1981) היא שחקנית אנגלייה.
ביוגרפיה

רובינסון נולדה בברדפורד לאב ג'מייני ואם בריטית.
הופעת הבכורה שלה בטלוויזיה הייתה בגיל 17 בסדרה "The Cops". אחר כך למדה במשך שלוש שנים באקדמיית ובר דאגלס לאמנות הדרמה, שם הוענק לה מענק לימודים על שם לורנס אוליבייה מאגודת תיאטרון לונדון. ב-2004 שיחקה בתפקיד קטן בדמות נערה מג'מייקה בסרט "וירה דרייק", בו הבמאי מייק לי נתן לדמות סיפור רקע מלא.
תפקידה הראשון על הבמה הייתה במחזה זוכה השבחים "מידה כנגד מידה". בהמשך השתתפה בעונת ה-Gunpowder של הלהקה השייקספירית המלכותית, בה שיחקה בתפקיד מיי בהפקה של רופרט גולד למחזה "Speaking Like Magpies" מאת פרנק מקגיניס. ב-2006 גילמה את דמותה של חוה בהפקה של "גן העדן האבוד". על הופעתה במחזה "Sugar Mummies" באותה שנה נכתב במגזין "ניו יורק" שהיא אחת משחקניות התיאטרון הלוהטות בלונדון.
אחרי סיום ההופעות ב-"Sugar Mummies" שיחקה רובינסון בסרט קצר של Time Out Group, עליו היא וחמישה שחקנים אחרים תוארו כ"כישרונות תיאטרון צעירים וחדשניים".
ב-2009 גילמה רובינסון את ג'וסי פוריט בסדרת הטלוויזיה של ה-BBC "הופ ספרינגס", ושיחקה בתפקיד המורה לאנגלית הלן הופוול בעונה החמישית של הסדרה "דרך ווטרלו". מדצמבר 2009 עד ינואר 2010 כיכבה בדמות פלורנס במחזה "Darker Shores" בתיאטרון המפסטד. על הופעה זו זכתה לשבחי המבקרים צ'ארלס ספנסר מהדיילי טלגרף, וקייט באסט מהאינדפנדנט. ב-2010 הופיעה רובינסון בתפקיד סאלי דונובן בסדרת הטלוויזיה של ה-BBC "שרלוק", והמשיכה לגלם את אותה דמות בעונה השנייה והשלישית של הסדרה ששודרו בינואר 2012 ובדצמבר 2013.
ב-2011 הופיעה רובינסון במחזה "Tender Napalm" מאת פיליפ רידלי, עליו זכתה בפרס אופי (Offie) לשחקנית הטובה ביותר. בהמשך שיחקה בתפקיד אופליה בהפקה של תיאטרון יאנג ויק של המחזה "המלט". על תפקיד זה זכתה בפרס קלרנס דרוונט.
ב-2016 שיחקה בפרק "Hated in the Nation" בסדרת האנתולוגיה "מראה שחורה". עוד ב-2016 גילמה את ניקולה בסדרת הטלוויזיה "סוג א'"
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | מידה כנגד מידה | Measure for Measure | ג'ולייט | התיאטרון המלכותי הלאומי |
| 2005 |  | A New Way to Please You | משרת (Footman) | הלהקה השייקספירית המלכותית |
| 2005 |  | Sejanus: His Fall | כוהנת גדולה | הלהקה השייקספירית המלכותית |
| 2005 | תומאס מור | Thomas More | ליידי רופר | הלהקה השייקספירית המלכותית |
| 2005 |  | Speaking Like Magpies | מיי | הלהקה השייקספירית המלכותית |
| 2006 | גן העדן האבוד | Paradise Lost | חוה | להקת התיאטרון הדלונג |
| 2006 |  | Sugar Mummies | נעמי | תיאטרון רויאל קורט |
| 2008 | מלחמה ושלום | War & Peace | הלן / מדמואזל בורין | סיור הופעות לאומי בין 7 בפברואר עד 11 במאי 2008 |
| 2009 |  | Darker Shores | פלורנס קנדי | תיאטרון המפסטד, 7 בדצמבר 2009 - 16 בינואר 2010 |
| 2011 |  | Tender Napalm | אישה ללא שם | סאות'ארק פלייהאוס |
| 2011 | המלט | Hamlet | אופליה | תיאטרון יאנג ויק, 28 באוקטובר 2011 - 21 בינואר 2012 |
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 |  | The Cops | שרה מידג'לי | סדרת טלוויזיה (פרק אחד) |
| 1999 |  | Children's Ward | ג'וי | סדרת טלוויזיה (פרק אחד) |
| 1999 | רגליים קרות | Cold Feet | מוכרת בחנות | סדרת טלוויזיה (פרק אחד) |
| 2000 |  | This Is Personal: The Hunt for the Yorkshire Ripper | ריטה רייטקה |  |
| 2000 | גדולים מהחיים | Fat Friends | עוזרת בחנות | בפרק "Face the Fat" |
| 2000 | רופאים | Doctors | קאת' ביקרסטאף | בפרק "In Deep" ובפרק "In Too Deep" |
| 2003 | בין הסדינים | Between the Sheets | טרייסי אליס |  |
| 2004 | חוקי מרפי | Murphy's Law | איימי | בפרק "Jack's Back" |
| 2004 |  | Blue Murder | אנדריאה | בפרק "Hit and Run" |
| 2004 | וירה דרייק | Vera Drake | נערה ג'מייקאנית | הופעת בכורה בקולנוע |
| 2004 | רופאים | Doctors | מלני | בפרק "Daddy's Girl" |
| 2005 | חדר מיון | Casualty | קירסטי אוונס | בפרק "Truth Will Out" |
| 2005 | קליק | Imagine Me & You | זינה |  |
| 2007 |  | Party Animals | קרי | סדרת טלוויזיה (2 פרקים) |
| 2007 | הנוכלים | Hustle | טינה | בפרק "A Designer's Paradise" |
| 2007 | דוקטור הו | Doctor Who | אבי לרנר | בפרק "42" |
| 2007 | רופאים | Doctors | קייטי ווטרס | בפרק "Hero" |
| 2008 |  | The Passion | מינה |  |
| 2009 | הופ ספרינגס | Hope Springs | ג'וסי פוריט |  |
| 2009 | דרך ווטרלו | Waterloo Road | הלן הופוול | סדרת טלוויזיה (עונה 5) |
| 2010 |  | Powder |  | סרט קולנוע |
| 2010 | שרלוק | Sherlock | סמלת סאלי דונובן | סדרת טלוויזיה (4 פרקים) |
| 2012 |  | Beginning | קלייר | סרט קצר |
| 2014 |  | Death In Paradise | לורן קמפיס | בפרק "An Artistic Murder" |
| 2014 | האוהל האדום | The Red Tent | בלהה | מיני-סדרה |
| 2017-2016 | סוג א' | The A Word | ניקולה דניאלס | תפקיד ראשי (עונות 2-1); 12 פרקים |
| 2016 | מראה שחורה | Black Mirror | ליזה בהאר | בפרק "Hated in the Nation" |
| 2019 | מזמור חג המולד | A Christmas Carol | מרי קראצ'יט | מיני-סדרה |
| 2019 |  | I Am... | טוני | פרק: "I Am Kirsty" |
| 2019 | החיים על פי פרנקי | Frankie | סילביה |  |
| 2021 | השף (אנ') | Boiling Point | קארלי |  |
| 2022–2023 | פרויקט לזרוס | The Lazarus Project | ג'נט | 8 פרקים |
| 2023 | שש-ארבע | Six Four | מישל א'וניל | תפקיד ראשי; 4 פרקים |
| 2023 | נקודת רתיחה (אנ') | Boiling Point | קארלי | מיני-סדרה |
| 2023 | הקפסולה | The Pod Generation | אליס |  |
| 2024 | החשודים (אנ') | Suspect | לואיסה מק'אדמס |  |
| 2025 |  | The Thing with Feathers (אנ') | אמנדה | סרט |
הערות שוליים

↑  Youde, Kate (4 בספטמבר 2011). "Larry, dear Larry! In Olivier's footsteps". The Independent. נבדק ב-10 בספטמבר 2011. {{cite news}}:  (עזרה)
1 2  Staff (26 March 2007). "A Guide to London's Hottest Young Stage Actors". New York (New York Media).
1 2 3  Staff (26 September 2006). "Theatre's bright young things". Time Out London. Retrieved on 19 November 2007
↑    Charles Spencer, ‏Darker Shores at the Hampstead Theatre, review, The Telegraph, 9 December 2009
↑  Bassett, Kate (12 בדצמבר 2009). "The colour of blood, the colour of money". The Independent on Sunday. נבדק ב-22 בדצמבר 2011. {{cite news}}:  (עזרה)
↑  Shenton, Mark (10 בנובמבר 2011). "Hamlet". The Stage. נבדק ב-23 בדצמבר 2011. {{cite news}}:  (עזרה)
| --- | --- |
בקרת זהויות :  GND: 106189875X  ISNI: 0000 0004 3071 467X  LCCN: no2014007741  VIAF: 308181055   WorldCat (עם VIAF): 308181055
המסעדה הגדולה

| --- | --- |

פתיח הסדרה
 סוגה:  קומדיית מצבים
 יוצרים:  אלי שגיא, יוסף בראל
 כותבים:  אלי שגיא (פרקים 1–12), דליה כהן שמחה (פרקים 13–39)
 בימוי:  אלי שגיא ואבי אמבר (פרקים 1–12), אנטואן סאלח וויקטור קמר (פרקים 13–39)
 שחקנים:  ז'אק כהן, בסאם זועמוט, גסאן עבאס, ח'ליל ח'אלדי, מרלן בג'אלי, נעים חכים
 משתתפים:  גדי יגיל, ציפי שביט, הלל נאמן, ג'וקי ארקין, יעקב בודו, ציפורה פלד, ג'וזף ביקצין, אריה אליאס, אלכסנדר יהלומי, ויקטור קמר, דורון שפר, נטע אהובי קישורים
 פסקול:  אילן הראל
 ארץ מקור:  ישראל
 שפות:  עברית, ערבית, אנגלית
 מספר עונות:  3
 מספר פרקים:  39
 הפקה
 מפיק:  עוזי פלד, אבשלום כץ
 מפיקים בפועל:  יורם בן יאיר
 חברת הפקה:  טלעד
 עורכים:  שולה בן שלום
 צלמים:  מוני שם טוב
 אורך פרק:  30 דקות
 שידור
 רשת שידור בישראל:  הערוץ הראשון
 תקופת שידור מקורית:  1985 
 תקופת שידור בישראל:  27 באפריל 1985 – 18 בפברואר 1989
 קישורים חיצוניים
 דף התוכנית ב-IMDb
המסעדה הגדולה (בערבית: مطعم أبو رامي, מַטעַם אבו ראמי, מילולית: "מסעדת אבו ראמי") היא קומדיית מצבים ישראלית שהופקה על ידי מחלקת השידורים בערבית של הערוץ הראשון. התוכנית שודרה בשנים 1985–1989 בכל מוצאי שבת.
הפרק הראשון של הסדרה שודר ביום העצמאות תשמ"ה - אפריל 1985 כפרק בודד, ורק לאחר כחצי שנה במוצ"ש 5 באוקטובר 1985 שודר פרק בכל שבוע. העונה השנייה עלתה לשידור ב-13 בדצמבר 1986. העונה השלישית והאחרונה עלתה לשידור ב-17 בדצמבר 1988.
בעבר שודרה הסדרה בשידורים חוזרים בערוץ 33 בהיותו משויך לרשות השידור, ומפעם לפעם בערוץ מַכַּאן 33, הערוץ החדש במסגרת תאגיד השידור הישראלי.
עלילה

הסדרה תיארה מסעדה מזרחית בירושלים שמנוהלת בידי מסעדן ערבי ושמו סלים מג׳לול (ז'אק כהן). הכינוי ׳אבו ראמי׳ שגור מהתואר המקובל בתרבות הערבית לפנות לאב על שם בנו הגדול. (בפרק כבוד המשפחה אף מגיע ראמי הבן לביקור במסעדה). אשתו, מרלן מג׳לול (מרלן בג'אלי) ועובדיו: הטבח ה"מצחיק" – חכים (בסאם זועמוט), המלצר ה"שרמנטי" – עבדו (גסאן עבאס), המלצר האילם – מערוף (ח'ליל ח'אלדי) ועוזר הטבח הפוזל - ארטין (נעים חכים). בכל שבוע תיאר הפרק את ההתרחשויות השונות והמצחיקות במסעדה. הדמויות נשארו קבועות אבל המסעדה הירושלמית משכה לעצמה לאורך פרקי הסדרה מבקרים מסוגים שונים ומגוונים שיצרו את הקומדיה. בין האורחים היו: אריה אליאס ואלכסנדר יהלומי (בתפקיד מבקרי מסעדות), ספי ריבלין (בתפקיד שודד), ציפי שביט (בתפקיד מתאבדת שלא רוצה לעשות דיאטה), גדי יגיל, אביבה מרקס, יעקב בודו, קרוליין לנגפורד ואחרים.
הפקה

הרעיון לתוכנית היה של מנהל המחלקה הערבית יוסף בראל. הסדרה הופקה על ידי שידורי הטלוויזיה בערבית ואולפני "טלעד". צילומי העונה הראשונה החלו בקיץ 1984 באולפני טלעד בירושלים.
את עשרת הפרקים הראשונים ביים היוצר והתסריטאי של הסדרה אלי שגיא ביחד עם הבמאי אבי אמבר שהיה אחראי על הבימוי הטלוויזיוני (שגיא היה אחראי לבימוי השחקנים). בסאם זועמוט תרגם את התסריט לערבית, עבור השחקנים הערבים. לאחר שפרץ סכסוך בין אבי אמבר ואלי שגיא הוחלט שאת הסדרה השנייה יביימו אנטואן סאלח וויקטור קמר ושגיא ימשיך לכתוב את התסריט. באוגוסט 1987 הוחלט על הפקת עונה שלישית. במהלך צילומי הסדרה השלישית עזב השחקן הראשי ז'אק כהן את הסדרה בעקבות מחלוקת הפקתית, ומאז נוהלה המסעדה בידי אשתו בסדרה, לצדו של חכים (בסאם זועמוט) בפרקים האחרונים.
פרקי הסדרה (חלקי)

עונה ראשונה:
פתיחה חגיגית (שודר ב-27 באפריל 1985)
תינוק בארוחת בוקר (שודר ב-5 באוקטובר 1985)
לסעוד לבד (שודר ב-12 באוקטובר 1985)
נערות נערות (שודר ב-19 באוקטובר 1985)
השריפה (שודר ב-26 באוקטובר 1985)
אהבה אילמת (שודר ב-2 בנובמבר 1985)
רוחות רפאים (שודר ב-9 בנובמבר 1985)
ליידי (שודר ב-16 בנובמבר 1985)
ידידת הקצין (שודר ב-23 בנובמבר 1985)
במזל אחים חלק א' (שודר ב-30 בנובמבר 1985)
במזל אחים חלק ב' (שודר ב-7 בדצמבר 1985)
עונה שנייה:
מצלמים סרט (שודר ב-13 בדצמבר 1986)
צירי לידה (שודר ב-27 בדצמבר 1986)
זה היה רצח חלק א' (שודר ב-17 בינואר 1987)
זה היה רצח חלק ב' (שודר ב-24 בינואר 1987)
האיש שבא לסעוד (שודר ב-7 בפברואר 1987)
המעריצות (שודר ב-21 בפברואר 1987)
הכוכב השלישי חלק א' (שודר ב-7 במרץ 1987)
הכוכב השלישי חלק ב' (שודר ב-14 במרץ 1987)
כל מאהביה (שודר ב-28 במרץ 1987)
מיליון דולר (שודר ב-4 באפריל 1987)
עונה שלישית:
כבוד המשפחה (שודר ב-17 בדצמבר 1988)
מלכה ליום (שודר ב-24 בדצמבר 1988)
תפריט בינלאומי (שודר ב-31 בדצמבר 1988)
קברט חלק א' (שודר ב-14 בינואר 1989)
קברט חלק ב' (שודר ב-21 בינואר 1989)
המסיבה (הפרק הראשון ללא אבו ראמי ומערוף. שודר לראשונה ב-28 בינואר 1989)
מלך הרולטה (שודר ב-4 בפברואר 1989)
בשידור ישיר חלק א' (שודר ב-11 בפברואר 1989)
בשידור ישיר חלק ב' (שודר ב-18 בפברואר 1989)
בעקבות הסדרה

הסדרה זכתה להצלחה גדולה גם בעולם הערבי וכן בקפריסין ובטורקיה והיא שודרה בשידורים חוזרים במַכַּאן 33, בעיקר בתקופת הרמדאן.
בעקבות הסדרה > חתונה במסעדה הגדולה

הדמויות של ה"מסעדה הגדולה" עלו גם על הבמה במעין ספין אוף שיצר אלי שגיא בדצמבר 1987. להצגה קראו בשם "חתונה במסעדה הגדולה" עם השחקנים המקוריים. בהצגה ישבו הצופים כאילו במסעדה וצפו במתרחש מאחורי הקלעים של המסעדה עם הדמויות המוכרות להם מהמסך הקטן. ההצגה הייתה הצלחה גדולה, שלאגר שובר קופות והציגה כ-300 פעמים.
בעקבות הסדרה > פרסומת ל"סלטי צבר"

בשנת 2009 השתתפו כוכבי הסדרה בסדרת פרסומות של "סלטי צבר" לסדרת הסלטים של השף רפי כהן. בפרסומת השתתפו ז'אק כהן, ששימש כפרזנטור של החברה, גסאן עבאס, וח'ליל ח'אלדי. את מקומו של בסאם זועמוט שנפטר בשנת 2004 מילא השחקן לוטוף נוסייר.
ראו גם

עבודה ערבית
הערות שוליים

↑  אילנה באום, בוא לצחוק אתנו - במסעדה הגדולה, מעריב, 12 באוגוסט 1985
↑  נעמה כהן, ״המסעדה הגדולה״, 12 פרקים מתוצרת הארץ, מספטמבר על המסכים, מידי יום רביעי, חדשות, 12 באוגוסט 1985
↑  אלי אשד, המסעדה הגדולה של אלי שגיא, באתר televizia.net.
↑  שוב אוכלים אותה, כל העיר, 15 ביוני 1984
↑  השבוע חודשו באולפני טל־עד בירושלים צילומי הסדרה "המסעדה הגדולה", חדשות, 27 באוגוסט 1987
↑  אילנה באום, מטבח לא כשר, מעריב, 1 בפברואר 1989
↑  אריה יאס, הצגה עם רבע עוף, מעריב, 25 בדצמבר 1987
↑  לאה ענבר, אלי שגיא, כאמור. הוא המחבר, וגם הבמאי, כותרת ראשית, 20 בינואר 1988
↑  ניר בכר, צוחק אחרון, כל העיר, 20 באוקטובר 1989
↑  גליה ימיני, דן חסכן נגד השוטר אזולאי, באתר הארץ, 18 באפריל 2010
אפקט נרנסט

אפקט נרנסט (במקור: Nernst effect או Nernst–Ettingshausen effect על שם ולטר נרנסט ואלברט ון אטינגשאוזן) הוא אפקט תרמו-מגנטי שנצפה כאשר מוליך נתון תחת השפעת שדה מגנטי וגרדיאנט טמפרטורה המאונכים זה לזה. בסיטואציה כזו, שדה חשמלי יושרה במאונך לשניהם. מאז שהתגלה נצפו וריאציות רבות של אפקט נרנסט, והוא למעשה חלק ממשפחה גדולה של אפקטים תרמו-מגנטיים. ניתן לחלק את האפקטים התרמו-מגנטיים לשלוש קבוצות עיקריות:
1. אפקטיים רוחביים בשדה רוחבי- גרדיאנט הטמפרטורה, השדה המגנטי והשדה החשמלי כולם אנכיים זה לזה.
2. אפקטים אורכיים בשדה רוחבי- גרדיאנט הטמפרטורה והשדה החשמלי מקבילים אחד לשני אך מאונכים לשדה המגנטי.
3. אפקטים אורכיים בשדה אורכי- גרדיאנט הטמפרטורה, השדה החשמלי והשדה המגנטי מקבילים.
ניתן לכמת את התופעה בעזרת קבוע נרנסט שמוגדר באופן הבא:
(1)|N|=(E_{y}/B_{z})/(\operatorname {d} \!T/\operatorname {d} \!x)
כאשר  E_{y},B_{z} רכיבי השדה המגנטי בציר z והחשמלי בציר y בהתאמה, ו- \operatorname {d} \!T/\operatorname {d} \!x הנגזרת של הטמפרטורה לפי הקורדינאטה x.
לדוגמה, עבור גרמניום בעל התנגדות של  1[Ohm/cm] בטמפרטורת החדר, תחת השפעת שדה מגנטי של  10^{3}[Gs] וגרדיאנט טפמרטורה של  10^{2}[K/cm] ניתן למדוד שדה חשמלי של  E_{y}=0.01[V/cm].
ניתן לשייך את אפקט נרנסט לקבוצת תופעות שנקראת "אפקטיים גלווניים ותרמו-מגנטיים רוחביים" וכוללת את ארבעה אפקטים שונים, כל אחד בעל מקדם אופייני אחר: מקדם הול, מקדם אטינגשאוזן, מקדם נרנסט-אטינגשאוזן ומקדם ריג'י לדוק.
התופעה התגלתה בשנת 1886.
הסבר איכותי

מוליך הוא חומר שבו האלקטרונים קשורים בצורה רופפת לגרעין כך שהם יכולים לנוע יחסית בחופשיות במרחב. ככל שהאלקטרונים יכולים לנוע יותר בחופשיות, ההתנגדות להעברת זרם חשמלי במוליך קטנה והמוליכות שלו גדלה. באופן כללי, עבור הפרשי טמפרטורות כלשהו על פני המוליך, לפי החוק השני של התרמודינמיקה, חום יעבור מצדו החם של המוליך לצדו הקר בצורה של מעבר חלקיקים. בנוסף, כאשר מושרה גרדיאנט טמפרטורה על המוליך, נושאי המטען החופשיים יתרכזו יותר באזור הקר ולכן ייווצר הפרש מתחים. הכוח כתוצאה מהפרש המתחים הזה נקרא כוח תרמו-אלקטרי. הפרש המתחים יגרום לנושאי המטען לנוע במאונך לשדה המגנטי, בציר של גרדיאנט הטמפרטורה. גם הפוטנציאל הכימי, שמבטא את נטיית המערכת להשוות ריכוזים ישפיע על התפלגות המטען על המוליך. בסך הכל כל הגורמים יצרו זרם כולל בציר של גרדיאנט הטמפרטורה. נושאי המטען יחוו כוח לורנץ ויסחפו במאונך לכיוון תנועתם. הצטברות המטען בצידי המוליך תיצור שדה חשמלי, בדומה לעיקרון הפעולה של קבל.
דוגמה כמותית במערכת סמי קלאסית

עבור אלקטרונים במתכת, פונקציית ההסתברות שקובעת את התפלגות המערכת היא פונקציית פרמי דיראק. בנוסף מגדירים את אנרגיית פרמי בתור הרמה האנרגטית האחרונה שמאוכלסת בטמפרטורת האפס המוחלט. עבור מערכת שבה הזרם החשמלי הוא 0 ויש רק זרימת חום נקבל כי:
(3){\vec {J_{e}}}={\bar {\sigma }}{\vec {E}}-{\bar {\alpha }}\nabla T=0
כאשר  {\bar {\alpha }} טנזור ההולכה התרמואלקטרי,  {\bar {\sigma }} טנזור ההולכה החשמלית,  {\vec {J}}_{e} צפיפות הזרם החשמלי, T הטמפרטורה ו-E השדה החשמלי.
מקדם נרנסט, כפי שהוגדר קודם יהיה:
(4)N={\frac {E_{y}}{\nabla _{x}TB_{z}}}={\frac {1}{B_{z}}}{\frac {\alpha _{x,x}\sigma _{x,x}-\alpha _{x,x}\sigma _{x,y}}{\sigma _{x,y}^{2}+\sigma _{x,x}^{2}}}
פתרון משוואת בולצמן גורר את הקשר הבא בין טנזורי ההולכה:
(5){\bar {\alpha }}={\frac {k_{B}^{2}\pi ^{2}T}{3e}}{\frac {\partial {\bar {\sigma }}}{\partial \epsilon }}|_{\epsilon _{F}}
כאשר e מטען האלקטרון,  \epsilon _{F} אנרגיית פרמי ו-  k_{B} קבוע בולצמן. מהגדרת זווית הול  \theta _{H} ומשילוב משוואות 4,5 נקבל:
N=-{\frac {\pi ^{2}k_{B}^{2}T}{3e}}{\frac {\partial tan(\theta _{H})}{\partial \epsilon }}|_{\epsilon _{F}}
ניתן לרשום את זווית הול באמצעות זמן הפיזור של חלקיקים במוליך  \tau , השדה המגנטי B והמסה האפקטיבית שלהם  m^{*} באופן הבא:
tan(\theta _{H})={\frac {eB\tau }{m^{*}}}
זמן הפיזור של החלקיקים יהיה הרכיב היחיד בזווית הול שתלוי באנרגיה. נקרב את  tan(\theta _{H}) להיות ליניארית באנרגיה (סדר ראשון בפיתוח טיילור) ונגדיר את קבוע המוביליות להיות  \mu ={\frac {tan(\theta _{H})}{B}} לקבלת:
N={\frac {\pi ^{2}k_{B}^{2}T}{3e\epsilon _{F}}}\mu
הקשר לאפקט הול

אפקט הול הוא תופעה אלקטרומגנטית שדומה במידה רבה לאפקט נרנסט. באפקט הול מוליך נמצא תחת השפעת שדה חשמלי בציר אחד ושדה מגנטי בכיוון ציר נוסף שמאונך לו. השדה החשמלי גורם לתנועת אלקטרונים בכיוון ניצב לשדה המגנטי, ובעקבות תנועתם מופעל עליהם כוח לורנץ. כוח זה גורם לאלקטרונים להצטבר בכיוון ציר שלישי וליצור שדה חשמלי שמאונך לשני השדות שקיימים במערכת.
אפקט נרנסט דומה לאפקט הול, למעט ההבדל בגורם לתנועת האלקטרונים: באפקט נרנסט מדובר בהפרשי טמפרטורות ואילו באפקט הול מדובר בשדה חשמלי. הבדל זה גם יוצר את ההבדל בסימן המתח שנוצר: עבור זרימה של חום בכיוון החיובי של ציר x, נקבל זרם בכיוון השלילי של ציר x כי מטען האלקטרונים שלילי. כלומר עבור זרימת חום בכיוון החיובי באפקט נרנסט נקבל סימן הפוך ביחס לזרם חשמלי בכיוון החיובי עבור אפקט הול.
אפקט נרנסט התגלה בשנת 1886, 7 שנים לאחר גילויו של אפקט הול.
מחקר ושימושים

האפקט נצפה במוליכים למחצה, כפי שאושש בשנות ה-50 של המאה העשרים. לעומת זאת במתכות, האפקט לרוב חלש עד לא קיים. האפקט נצפה גם בסוגים שונים של מוליכי על כגון מוליכי על סוג 2, מוליכי על בטמפרטורות גבוהות ומוליכי על של פרמיונים כבדים. פרומגנטים יכולים לחוות תופעה בשם אפקט נרנסט האנומלי-כיוון שהם מייצרים שדה מגנטי ספונטני, המתח שמושרה באפקט נרנסט יכול להיווצר גם ללא שדה מגנטי חיצוני. באפקט נרנסט האנומלי המגנטיזציה מחליפה את השדה המגנטי בנוסחה למקדם נרנסט. ייתכן כי ניתן יהיה לעשות שימוש באפקט נרנסט האנומלי בשביל לשלוט באיבוד האנרגיה במכשירים אלקטרוניים ובכך לייצר מכשירים יותר חסכוניים.
קיימת גם גרסה של האפקט עבור מוליכי על שנחקרה בצורה נרחבת בשנות התשעים. במוליכי על, כאשר השדה המגנטי עובר גבול מסוים הוא חודר למוליך, לעיתים בצורה של מערבולות מגנטיות. מערבולות אלה יסחפו בכיוון גרדיאנט הטמפרטורה ויצרו בסופו של דבר מטען בכיוון האנכי ולכן מתח, בדומה לאפקט הול עבור מתכות ומוליכים למחצה.
ניתן גם לעשות שימוש באפקט נרנסט בשביל לחקור תכונות אלקטרוניות של חומרים מסוימים. בפרט התגלה כי האפקט רגיש מספיק בשביל שיהיה אפשר להסיק על המימד של חומרים מסוימים, ובכך לסלול את הדרך להבנה יותר טובה של התכונות האלקטרוניות שלהם
לאחרונה נחקר גם אפקט נרנסט תלוי ספין, שבו נוצר זרם ספין בחומר שנתון תחת השפעת שדה מגנטי וגרדיאנט טמפרטורה, כאשר מקדם נרנסט קושר הפעם בין השדה המגנטי, גרדיאנט הטמפרטורה וזרם הספין שנוצר.
לקריאה נוספת

Shu-guang Cheng, Yanxia Xing, Qing-feng Sun, and X. C. Xie (2008) : Spin Nernst effect and Nernst effect in two-dimensional electron systems, PHYSICAL REVIEW B, https://journals.aps.org/prb/abstract/10.1103/PhysRevB.78.045302
T. Miyasato, N. Abe, T. Fujii, A. Asamitsu, S. Onoda, Y. Onose, N. Nagaosa, and Y. Tokura (2007) : Crossover Behavior of the Anomalous Hall Effect and Anomalous Nernst Effect in Itinerant Ferromagnets, PHYSICAL REVIEW LETTERS https://journals.aps.org/prl/abstract/10.1103/PhysRevLett.99.086602
· Yayu Wang, Lu Li, and N. P. Ong (2006) : Nernst effect in high-Tc superconducters, PHYSICAL REVIEW B https://journals.aps.org/prb/abstract/10.1103/PhysRevB.73.024510
הערות שוליים

↑  E. H. Sondheimer, The theory of the galvanomagnetic and thermomagnetic effects in metals, Proceedings of the Royal Society of London. Series A. Mathematical and Physical Sciences 193, 1948-07-21, עמ' 484–512 doi: 10.1098/rspa.1948.0058
↑  Kamran Behnia 2009 J. Phys.: Condens. Matter 21 113101
↑  J E Parrott, The Theory of the Nernst Effect in Semiconductors, Proceedings of the Physical Society (1958-1967) 71, 1958-01-01 doi: 10.1088/0370-1328/71/1/312/meta
↑  Acácio Silveira Melo, Alexandre Barbosa de Oliveira, Carlos Chesman, Rafael Domingues Della Pace, Anomalous Nernst effect in stressed magnetostrictive film grown onto flexible substrate, Scientific Reports 9, 2019-10-25, עמ' 1–12 doi: 10.1038/s41598-019-51971-7
↑  Zengwei Zhu, Huan Yang, Benoît Fauqué, Yakov Kopelevich, Nernst effect and dimensionality in the quantum limit, Nature Physics 6, 2010-01, עמ' 26–29 doi: 10.1038/nphys1437
↑  S. Meyer, Y.-T. Chen, S. Wimmer, M. Althammer, Observation of the spin Nernst effect, Nature Materials 16, 2017-10, עמ' 977–981 doi: 10.1038/nmat4964
| --- | --- |
בקרת זהויות :  GND: 4171475-1 
איור סכמטי של המערכת בה מתרחש אפקט נרנסט
איור סכמטי של המערכת בה מתרחש אפקט הול
אנסמבל סולני תל אביב

| --- | --- |

אנסמבל סולני תל אביב בניצוחו של ברק טל, מרץ 2009
 תאריך ייסוד:  2001
 מייסד:  ברק טל
 מדינה:  ישראל ישראל
 מיקום:  תל אביב-יפו, ישראל
 אולם קונצרטים:  אולם צוקר בהיכל התרבות תל אביב  אולם רפפורט חיפה
 מנצח:  ברק טל
 פרסים:  קרן בוכמן היימן  פרס רוזנבלום מטעם עיריית תל אביב-יפו  פרס עדן פרטוש מטעם משרד החינוך  פרס לנדאו לאמנויות הבמה בתחום מוזיקה קלאסית לשנת 2015
 http://www.soloists.co.il
 
אנסמבל סולני תל אביב הוא הרכב ישראלי למוזיקה קאמרית. האנסמבל נחשב למצטיין בסגנונו ובצלילו. נוסד בשנת 2001 על ידי המנצח ברק טל, וכל נגניו צעירים, בשנות ה-20 וה-30 לחייהם.
היסטוריה

מתוך רצון להקים הרכב קאמרי צעיר שמנגן באופן מלהיב ומרגש, החליט בשנת 2001 המנצח ברק טל, באותה עת מנהל מרכז "יובל" למוזיקה, להקים את "אנסמבל סולני תל אביב".
קונצרט הפתיחה נערך עוד באותה השנה, ב-8 במאי 2001, במרכז "ענב" בתל אביב, וזכה לביקורות מעולות.
האנסמבל המשיך וצמח בקונסרבטוריון שטריקר. במהלך השנים נוספו גם סדרות מנויים בערים נוספות, והיקף הפעילות עלה משנה לשנה. לאחר שבשנים 2007 - 2009 הופיע במוזיאון תל אביב לאמנות חזר האנסמבל בעונת 2009 - 2010 להופיע במסגרת הסדרות של "שטריקר" באולם "ענב" לאמנות.
כמו גופי תרבות רבים, נקלע האנסמבל לקשיים בעקבות המשבר הפיננסי העולמי בשנת 2008, אשר הקטין בצורה ניכרת את התמיכה מקרנות שונות ומתורמים פרטיים.
החל משנת 2010 מקיים האנסמבל פעילות חינוכית רבה, הן בקונסרבטוריון גבעתיים והן בעפולה ובקריית גת.
אנסמבל סולני תל אביב מקיים סדרות מנויים בתל אביב ובחיפה ומופיע בקונצרטים ובפסטיבלי מוזיקה ברחבי הארץ.
כן הופיע האנסמבל בחוץ לארץ, בין השאר בקרנגי הול שבניו יורק, בווינה ובבודפשט, בפסטיבלי מוזיקה בינלאומיים ובשידורי רדיו וטלוויזיה בישראל ובאירופה. במשך השנים הופיעו עם אנסמבל סולני תל אביב אמנים ידועי שם, ביניהם הכנרים מקסים ונגרוב ואידה הנדל, הויולנית טביאה צימרמן, הקלרינטנים גיורא פיידמן וחן הלוי, הפסנתרנים איתמר גולן, בוריס ברמן ואיאן פאונטיין ואחרים.
תמיכות ומענקים

משרד החינוך
עיריית תל אביב-יפו
מועצת הפיס לתרבות ולאמנות
קרן התרבות אמריקה ישראל
קרן מרק ריץ' לחינוך, תרבות ורווחה
קרן שפילמן למצוינות
דיסקוגרפיה

La Casa del Diavolo, 2010
בנוסף, השתתף האנסמבל באלבום "עיר" של שלומי שבן.
ב-2011 יצר איתן שטיינברג גרסה נוספת של יצירתו "רעוא דרעוין" לקול ולתזמורת כלי קשת, שבוצעה על ידי אתי בן-זקן ואנסמבל סולני תל אביב. יצירה זו מבוססת על מזמורי סעודה שלישית. טקסט מאת האר"י.